มันนี่ทูเดย์
ประชุมปิดบัญชีข้าว
2 มี.ค. 2559

ประชุมปิดบัญชีข้าว
แหล่งข่าวจากกระทรวงการคลัง เปิดเผยว่า เมื่อวันที่ 1 มี.ค.ที่ผ่านมา ได้มีการประชุมคณะทำงานปิดบัญชีโครงการจำนำข้าว ที่มี นายสมชัย สัจจพงษ์ ปลัดกระทรวงการคลัง เป็นประธาน โดยได้มีการประชุมข้อมูลที่ได้มาทั้งหมด และจะรายงานปัญหาการปิดบัญชีข้าวให้อนุกรรมการปิดบัญชีฯ รับทราบ และเป็นผู้ตัดสินใจว่าจะให้ดำเนินการหรือจะให้ปิดบัญชีอย่างไร หากปิดตามข้อมูลที่มีอยู่จะทำให้ผลขาดทุนที่ออกมาไม่สอดคล้องกับความเป็นจริง และทำให้การปิดบัญชีไม่ได้มาตรฐานสากล
แหล่งข่าวเปิดเผยว่า ในส่วนของข้าวที่หายไปประมาณ 3.9 แสนล้านตัน ทางกระทรวงพาณิชย์ได้ยืนยันว่าได้ตรวจสอบข้อมูลทั้งหมดแล้ว โดยจะชี้แจงให้กับอนุกรรมการปิดบัญชีฯ รับทราบว่าเป็นอย่างไร 
ไอแบงก์ขยายลูกค้า
นายมนต์ชัย รัตนเสถียร กรรมการและรักษาการผู้จัดการ ธนาคารอิสลามแห่งประเทศไทย (ไอแบงก์)  เปิดเผยว่า ธนาคารได้ร่วมมือกับกรมการปกครองจัดทำโครงการ “โครงการสินเชื่อสวัสดิการบุคลากรกรมการปกครอง” โดยเฉพาะข้าราชการที่เป็นมุสลิมให้มีทางเลือกในการขอสินเชื่อสวัสดิการตามหลักศาสนา